text: আনসার-ভিডিপি উন্নয়ন ব্যাংক হচ্ছে বাংলাদেশের একটি রাষ্ট্রমালিকানাধীন বিশেষায়িত ব্যাংক। ব্যাংকটি প্রতিষ্ঠা করা হয়েছে বাংলাদেশ আনসার এবং গ্রাম প্রতিরক্ষা বাহিনীর সদস্যদের আর্থিক সেবা প্রদানের লক্ষ্যে।
  
  ইতিহাস 
  ১৯৯৫ সালে ১৬ সেপ্টেম্বর মহান জাতীয় সংসদে বিল পাশের ফলে ২১ নং আইন এর অধীনে এই ব্যাংকটি প্রতিষ্ঠিত হয়। ১৯৯৬ সালে ১০ জানুয়ারি ব্যাংকটি আনুষ্ঠানিকভাবে ব্যাংকিং কার্যক্রম শুরু করে। আনসার ও ভিডিপি সদস্যদের আর্থ-সামাজিক উন্নয়নে জন্য ব্যাংকটি প্রতিষ্ঠিত হয়। প্রতিষ্ঠালগ্ন থেকে ব্যাংকিং সেবা প্রদানের মাধ্যমে এ ব্যাংক প্রায় ৬২ লক্ষ আনসার ও গ্রাম প্রতিরক্ষা বাহিনীর সদস্যগণের দারিদ্র্য বিমোচন, নারীর ক্ষমতায়ন, অর্থনৈতিক উন্নয়নে নিরলসভাবে কাজ করে চলেছে। এটি একটি সংবিধিবদ্ধ সংস্থা।
  
  পরিচালনা পদ্ধতি 
  গণপ্রজাতন্ত্রী বাংলাদেশ সরকারের অর্থ মন্ত্রণালয়ের আর্থিক প্রতিষ্ঠান বিভাগ এবং বাংলাদেশ ব্যাংকের নীতিমালা অনুসরণপূর্বক কৃষি উৎপাদন, দুগ্ধ উৎপাদন ও কৃত্রিম প্রজনন, একটি বাড়ী একটি খামার সমন্বিত কৃষি ঋণ, এসএমইসহ কৃষি ও পল্লী ঋণ তথা অন্যান্য আয় উৎসারী কর্মকান্ডে এ পর্যন্ত ৩৪টি ঋণ প্রোডাক্টের মাধ্যমে সারাদেশে ১৮টি আঞ্চলিক কার্যালয়ের আওতাধীন ২৫৯টি শাখার মাধ্যমে ঋণ কার্যক্রম পরিচালিত হচ্ছে। ব্যাংকের সকল ঋণ কার্যক্রম supervised credit এর আওতায় পরিচালিত হয়।
  
  ব্যাংকটি ঋণের কার্যক্রমের আওতায় রয়েছে ৪০ টি আনসার ব্যাটালিয়ন ও আনসার ও ভিডিপি সদস্য-সদস্যাবৃন্দ এবং কর্মকর্তাবৃন্দ যারা সহজ শর্তে ঋণ গ্রহণ ও পরিশোধ করতে পারে।
  
  তাছাড়া ব্যাংকটির নিজস্ব মিশন ও ভিশন রয়েছে যা এর কার্যক্রমে দৃঢ় ও সুস্পষ্ট করেছে।
  
  ভিশনঃ
  
   বাংলাদেশ আনসার ও গ্রাম প্রতিরক্ষা বাহিনীর সদস্যদের দারিদ্র্য বিমোচন/অর্থনৈতিক উন্নয়ন/নারীর ক্ষমতায়ন এবং কর্মসৃজন;
   বাহিনীর সদস্যদের আয়বর্ধক কর্মকান্ডে ঋণ সহয়তা প্রদানের মাধ্যমে তাদের জীবন যাত্রার মান উন্নয়ন;
   সরকারের ”টেকসই উন্নয়ন লক্ষ্যমাত্রা” অর্জনের লক্ষ্যে  ২০২১ সালের মধ্যে মধ্যম আয়ের দেশ, ২০৩০ সালের মধ্যে দারিদ্র্যমুক্ত উন্নত দেশ গঠনপূর্বক SDG'sঅর্জন তথা ২০৪১ সালের মধ্যে সমৃদ্ধ বাংলাদেশ গড়ে তোলার ক্ষেত্রে অবদান রাখা;
   Vibrant and Financially Sound Bank হিসেবে সুপ্রতিষ্ঠিত করা।
  
  মিশনঃ
  
   বাংলাদেশ আনসার ও গ্রাম প্রতিরক্ষা বাহিনীর বৃহৎ জনগোষ্ঠীকে ব্যাংকিং সেবা নেটওয়ার্কে অন্তর্ভূক্তকরণ;
   আমানত আহরণ ও আয়বর্ধক কর্মকান্ডে ঋণ সহায়তা প্রদানের মাধ্যমে জীবনযাত্রার মান উন্নয়ন;
   শেয়ার ক্রয়ে উদ্বুদ্ধকরণের মাধ্যমে ব্যাংকের মূলধন কাংখিত পর্যায়ে উন্নীতকরণ।
  
  ব্যাংকটির ১১ টি উপ-বিভাগের মাধ্যমে সার্বিক কার্যক্রম মনিটরিং এবং প্রয়োজনীয় সেবা প্রদান করা হয়।
  
  অর্জন ও পুরস্কার
  
  অনিয়ম ও সমালোচনা 
  আনসার ও গ্রাম প্রতিরক্ষা বাহিনী সহযোগিতা ও গতিশীল কার্যক্রম গ্রহনের ফলে ব্যাংকটি সেবার মান বৃদ্ধিতে এবং প্রয়োজনীয় মূলধন আহরণে নানাবিধ পদক্ষেপ গ্রহণ করেছে। ফলে ব্যাংকটি পূর্বের তুলনায় আরও সহায়ক প্রতিষ্ঠান হিসেবে সেবা প্রার্থীদের নিকট আবির্ভূত হয়েছে।
  
  আরও দেখুন 
   বাংলাদেশ ব্যাংক;
   বাংলাদেশের ব্যাংকসমূহের তালিকা।
   আনসার-ভিডিপি উন্নয়ন ব্যাংক আইন।
  
  তথ্যসূত্র
  
  বহিঃসংযোগ 
   ব্যাংকের অফিসিয়াল ওয়েবসাইট।
  
  বিষয়শ্রেণী:বাংলাদেশের ব্যাংক
  বিষয়শ্রেণী:বাংলাদেশের বিশেষায়িত ব্যাংক
  বিষয়শ্রেণী:১৯৯৫-এ প্রতিষ্ঠিত ব্যাংক
  বিষয়শ্রেণী:১৯৯৫-এ বাংলাদেশে প্রতিষ্ঠিত
title: আনসার-ভিডিপি উন্নয়ন ব্যাংক